The Wall Street Journal
The Wall Street Journal est diarium Americanum internationale, quod anno 2019 bis mille sescentis septendecim milibus (2 617 000) subnotatorum (in quibus propemodum mille octingenta duodeviginti milia (1 818 000) subnotatorum digitalium) a Dow Jones & Company Novi Eboraci et iterum in Asia Europaque editur. Nova tractat praecipue negotia Americana et inter gentes, ac ad aerarium pertinentia; nomen enim de Wall Street, via Novieboracensis quae vicum medium fiscalem delineat, deductum est.

Diurnum die 8 Iulii 1889 a Carolo Dow, Eduardo Jones, et Carolo Bergstresser conditum est, et ex eo tempore continuo editur. Plurima omnium actorum diurnorum exemplaria in Civitatibus Foederatis edebat, dum USA Today mense Novembri mense anni 2003 superaverit. Quod ad diaria de rebus negotiosis et fiscalibus spectat, primus aemulus est Financial Times Londiniensis, qui item plures editiones inter gentes profert.

Praemium Pulitzer ter viciens accepit, nuperrime bis anno 2007, pro commentariis quae investigaverunt morem optionum diem retrosignandi, nempe optionum quae pertinent ad sortes pecuniarias, et adversum prominentis oeconomiae Reipublicae Popularis Sinarum effectum.

Notae 

 Bursa

Bibliographia
Dealy, Francis X. 1993. The power and the money: Inside the Wall Street Journal. Birch Lane Press.
Douai, Aziz, et Terry Wu. 2014. "News as business: the global financial crisis and Occupy movement in the Wall Street Journal." Journal of International Communication 20 (2): 148–67.
Merrill, John C., et Harold A. Fisher. 1980. The world's great dailies: profiles of fifty newspapers.
Rosenberg, Jerry M. 1982. Inside the Wall Street Journal: The History and the Power of Dow Jones & Company and America's Most Influential Newspaper.
Sakurai, Takuya.  2015. "Framing a Trade Policy: An Analysis of The Wall Street Journal Coverage of Super 301." Intercultural Communication Studies 24 (3).
Steinbock, Dan. 2000. "Building dynamic capabilities: The Wall Street Journal interactive edition: A successful online subscription model (1993–2000)." International Journal on Media Management 2 (3–4): 178–94.
Yarrow, Andrew L. 2006. "The big postwar story: Abundance and the rise of economic journalism." Journalism History 32 (2): 58+.

Nexus externi 
 Situs interretialis diarii proprius.
 Veni, Vidi, Wiki: Latin isn't Dead on 'Vicipaedia' (commentatio Anglice scripta de Vicipaedia Latina Saturni die, mensis Septembris 29, anno 2007.)

Diaria Anglice edita
Diaria Novi Eboraci edita
Incepta 1889
Urbs Novum Eboracum